
LLAWLYFR MODWL
SBUS5109C   ENTREPRENEURIAETH 
LEFEL 5
Y GYFADRAN BUSNES A RHEOLAETH
YSGOL BUSNES, CYLLID A RHEOLAETH
2016-2017
AMCAN(ION)
Mae’r modwl hwn yn cyflwyno’r cysyniad o entrepreneuriaeth ac yn rhoi gwybodaeth ddamcaniaethol ac ymarferol i fyfyrwyr er mwyn mynd i’r afael â’r broses entrepreneuraidd. Bydd y modwl yn gwneud hyn drwy werthuso’n feirniadol themâu entrepreneuraidd cyfredol a datblygol, a thrwy ymchwilio i farchnad benodol gan lunio cynllun busnes proffesiynol.
DEILLIANNAU DYSGU
Ar ôl cwblhau’r modwl hwn yn llwyddiannus, dylai’r myfyrwyr allu dangos y gallu i:
1. werthuso’r wybodaeth ddamcaniaethol am entrepreneuriaeth;
2. cymhwyso’r dulliau a’r technegau maent wedi’u dysgu i adolygu, atgyfnerthu, ymestyn a chymhwyso eu gwybodaeth a’u dealltwriaeth i greu a gweithredu cynllun busnes.

DARLLEN
Cyfeiriwch at amlinelliad eich modwl am ddarllen perthnasol ar gyfer y modiwl hwn. Bydd eich tiwtor hefyd yn darparu cysylltiadau at erthyglau perthnasol ar Moodle, a ddisgwylir i chi ddarllen a thrafod fel rhan o’ch gweithgareddau dysgu wythnosol. Bydd eich tiwtor hefyd yn gallu trafod darllen addas gyda chi, yn ddibynnol ar eich syniad busnes penodol ar gyfer aseiniad 2.
	DISGRIFIAD O’R DASG – ASESIAD 1


‘All human beings are born entrepreneurs. Some get a chance to unleash that capacity. Some never got the chance, never knew that he or she had that capacity.’ Muhammad Yunus
Dewiswch entrepreneur a, gan dynnu o’i stori, gwerthuswch yn feirniadol i ba raddau yr ydych yn cytuno gyda’r datganiad hwn.

50% o farciau’r modwl.

Mae gan yr asesiad hwn ddwy gydran:

Adroddiad Ysgrifenedig (1500 o eiriau)

Cyflwyniad Unigol (5 munud)

Dyddiad Dosbarthu: Hydref 2016

Dyddiad Cyflwyno: Dydd Gwener Tachwedd 11fed 2016

Cyflwyniadau: Tachwedd 10fed and 11fed 2016
Adborth Nid yn Hwyrach Na: Dydd Gwener Rhagfyr 9fed 2016
Cyflwyniad Trwy Turnitin

 Ar gyfer yr aseiniad hwn dylech ddewis entrepreneur sydd yn hygyrch o ran gwybodaeth. Gallai hyn fod yn entrepreneur enwog sydd wedi bod yn destun bywgraffyddol neu adrodd cyfryngol, neu fe allai fod yn entrepreneur lleol sydd yn gallu rhoi gwybodaeth gynradd i chi am ei stori.
O fewn y gwaith dylech werthuso yn feirniadol y damcaniaethau sy’n ymwneud â nifer o ddamcaniaethau cymhelliant entrepreneuraidd a’u dehongli nhw o fewn cyd-destun eich entrepreneur dewisedig.

Dylai elfen gyflwyno'r aseiniad hwn eich darparu â throsolwg o’ch entrepreneur dewisedig a chrynhoi’r dylanwadau mewnol ac allanol allweddol a gyfrannodd ato fe / ati hi i fod yn entrepreneur.
Dylid defnyddio cyfeirnodi Harvard.
	MEINI PRAWF PENNU GRADD AC ADBORTH MYFYRWYR


Mae’r adran hon yn rhoi manylion y meini prawf asesu. I ba raddau y byddwch yn arddangos y rhain sy’n pennu eich gradd. Dangosir y pwysiad sydd ar gael ar gyfer pob maen prawf. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.
	Meini Prawf Asesu Cyffredin a Ddefnyddiwyd
	Pwysiad canrannol 
	Gradd
a ddyfarnwyd

	1. Llenyddiaeth sydd wedi’i seilio ar Ymchwil 

Ehangder y gwaith ymchwil a/neu eich gwaith darllen eich hun, dethol adnoddau credadwy, defnyddio arferion cyfeirnodi priodol.
	
	

	
	
	

	
	25
	

	2. Gwybodaeth a Dealltwriaeth o’r Pwnc 
Ehangder y wybodaeth a’r ddealltwriaeth o gysyniadau ac egwyddorion gwaelodol sy’n gysylltiedig â’r ddisgyblaeth.
	
	

	
	
	

	
	20
	

	3. Dadansoddiad
Dadansoddiad, gwerthusiad a synthesis; rhesymeg, dadl a phenderfyniadau; adfyfyrio dadansoddol; trefn syniadau a thystiolaeth.
	
	

	
	
	

	
	25
	

	4. Cymhwysiad a Defnydd Ymarferol
Defnydd o ddulliau, deunyddiau, offer a thechnegau; cymhwyso cysyniadau; llunio datrysiadau arloesol a chreadigol i ddatrys problemau.
	
	

	
	
	

	
	20
	

	5. Sgiliau ar gyfer Arfer Proffesiynol 

Priodoleddau mewn arfer proffesiynol: gweithio unigol a chydweithredol; defnyddio cyfryngau priodol; cyflwyniad a threfn.
	
	

	
	10
	


DISGRIFIAD O’R DASG – ASESIAD 2
Cynllun Busnes Ysgrifenedig (2000 o eiriau).

50% o farciau’r modwl.

Dyddiad Dosbarthu: Hydref 2016

Dyddiad Cyflwyno: Dydd Gwener Ionawr 13 2017

Adborth Nid yn Hwyrach Na: Dydd Gwener Chwefror 10fed 2017
Cyflwyniad Trwy Turnitin
O fewn y modwl hwn byddwn yn edrych ar sut i ddatblygu syniadau busnes.  Yn ystod rhai o’r sesiynau wythnosol byddwch yn dechrau trafod syniadau posib o fewn grwpiau, a byddwch hefyd yn cael y cyfle i drafod gydag entrepreneuriaid lleol a gyda thim menter y Brifysgol pan fyddant yn ymuno â ni am ddarlithoedd gwadd.
Ar gyfer yr aseiniad hwn gallwch dynnu nail ai o’r syniadau yr ydych yn cynhyrchu yn y dosbarth neu efallai bod eisoes gennych syniad am fusnes neu fenter gymdeithasol yr hoffech ddilyn.  Bydd angen Iichi drafod un o’r syniadau yma ar ffurf Cynllun Busnes – dylai pob cyflwyniad fod yn unigol, ond gallai mwy nag un ohonoch chi gael yr un syniad busnes.
O fewn eich cynllun, dylech gynnwys:

disgrifiad o’ch cynnyrch neu wasanaeth;

tystiolaeth sydd angen arnoch – pwy yw eich cystadleuwr a beth y eich mantais gystadleuol;

eich model busnes;

eich strategaeth farchnata.

Ar gyfer yr aseiniad hwn, ac wrth ystyried yr uchafswm terfyn geiriau , nid oes angen i chi ymgymryd â dadansoddiad ariannol.
	MEINI PRAWF PENNU GRADD AC ADBORTH MYFYRWYR


Mae’r adran hon yn rhoi manylion y meini prawf asesu. I ba raddau y byddwch yn arddangos y rhain sy’n pennu eich gradd. Dangosir y pwysiad sydd ar gael ar gyfer pob maen prawf. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.
	Meini Prawf Asesu Cyffredin a Ddefnyddiwyd
	Pwysiad canrannol 
	Gradd
a ddyfarnwyd

	1. Llenyddiaeth sydd wedi’i seilio ar Ymchwil 

Ehangder y gwaith ymchwil a/neu eich gwaith darllen eich hun, dethol adnoddau credadwy, defnyddio arferion cyfeirnodi priodol.
	
	

	
	
	

	
	20
	

	2. Gwybodaeth a Dealltwriaeth o’r Pwnc 
Ehangder y wybodaeth a’r ddealltwriaeth o gysyniadau ac egwyddorion gwaelodol sy’n gysylltiedig â’r ddisgyblaeth.
	
	

	
	
	

	
	20
	

	3. Dadansoddiad
Dadansoddiad, gwerthusiad a synthesis; rhesymeg, dadl a phenderfyniadau; adfyfyrio dadansoddol; trefn syniadau a thystiolaeth.
	
	

	
	
	

	
	20
	

	4. Cymhwysiad a Defnydd Ymarferol
Defnydd o ddulliau, deunyddiau, offer a thechnegau; cymhwyso cysyniadau; llunio datrysiadau arloesol a chreadigol i ddatrys problemau.
	
	

	
	
	

	
	30
	

	5. Sgiliau ar gyfer Arfer Proffesiynol 

Priodoleddau mewn arfer proffesiynol: gweithio unigol a chydweithredol; defnyddio cyfryngau priodol; cyflwyniad a threfn.
	
	

	
	10
	


	MEINI PRAWF ASESU A GRADDIO CYFFREDIN


	
	METHU’N LLWYR
	ANFODDHAOL
	BODDHAOL
	DA
	DA IAWN
	RHAGOROL
	EITHRIADOL

	Meini Prawf Asesu
	CYFEIRIO (cyfwerth â 0-29%)
	CYFEIRIO (cyfwerth â 30-39%)
	PASIO (cyfwerth â 40-49%)
	PASIO (cyfwerth â 50-59%)
	CLOD (cyfwerth â 60-69%)
	RHAGORIAETH (cyfwerth â 70-79%)
	RHAGORIAETH (cyfwerth â 80-100%)

	1. Llenyddiaeth sydd wedi’i seilio ar Ymchwil 

Ehangder y gwaith ymchwil a/neu eich gwaith darllen eich hun, dethol adnoddau credadwy, defnyddio arferion cyfeirnodi priodol. 
	Ychydig iawn neu  ddim tystiolaeth o ddarllen. 
Safbwyntiau a chanfyddiadau heb eu cefnogi a ddim yn awdurdodol.
Arferion cyfeirnodi wedi’u hanwybyddu i raddau helaeth. 
	Tystiolaeth wael o waith darllen a/neu yn dibynnu ar ffynonellau amhriodol, a/neu yn defnyddio ffynonellau’n ddiofal.
Defnydd anghyson o arferion cyfeirnodi. 
	Cyfeiriadau at ystod gyfyngedig o ffynonellau sydd gan amlaf yn berthnasol. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gyson bob tro. 
	Yn cynnwys ystod o lenyddiaeth sydd wedi’i seilio ar ymchwil, gan gynnwys ffynonellau a gafwyd yn annibynnol. Arferion cyfeirnodi wedi’u cymhwyso’n gyson gan amlaf. 
	Yn cynnwys ystod eang o lenyddiaeth sydd wedi’i seilio ar ymchwil, gan gynnwys ffynonellau a gafwyd yn annibynnol.
Detholiad o ffynonellau perthnasol a chredadwy.  Defnydd da iawn o arferion cyfeirnodi, wedi’u  cymhwyso’n gyson.
	Ystod gynhwysfawr o lenyddiaeth sydd wedi’i seilio ar ymchwil wedi’i hymgorffori yn y gwaith. Detholiad rhagorol o ffynonellau perthnasol a chredadwy. Sgiliau cyfeirnodi o lefel uchel, wedi’u cymhwyso’n gyson.
	Gwybodaeth eithriadol am lenyddiaeth sydd wedi’i seilio ar ymchwil wedi’i hymgorffori yn y gwaith. Detholiad eithriadol o ffynonellau perthnasol a chredadwy. Sgiliau cyfeirnodi o lefel uchel, wedi’u cymhwyso’n gyson ac yn broffesiynol.

	2. Gwybodaeth a Dealltwriaeth o’r Pwnc 
Ehangder y wybodaeth a’r ddealltwriaeth o gysyniadau ac egwyddorion sylfaenol sy’n gysylltiedig â’r ddisgyblaeth.
	Bylchau mawr yn y wybodaeth a’r ddealltwriaeth o’r deunydd ar y lefel hon. Anghywirdebau sylweddol.
	Bylchau yn y wybodaeth, gyda dealltwriaeth arwynebol yn unig. Rhai anghywirdebau arwyddocaol.
	Tystiolaeth o wybodaeth a dealltwriaeth sylfaenol o’r cysyniadau  perthnasol a’r egwyddorion sylfaenol. 
	Gwybodaeth yn gywir gyda dealltwriaeth dda o’r maes astudio.
	Gwybodaeth yn helaeth.  Yn arddangos dealltwriaeth o ehangder a manylder safbwyntiau sefydledig. 
	Gwybodaeth a dealltwriaeth ragorol o’r prif gysyniadau a’r damcaniaethau allweddol. Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.
	Gwybodaeth a dealltwriaeth fanwl iawn o’r prif ddamcaniaethau/ cysyniadau, ac ymwybyddiaeth feirniadol o amwyseddau a chyfyngiadau gwybodaeth.

	3.  Dadansoddiad
Dadansoddiad, gwerthusiad a synthesis; rhesymeg, dadl a phenderfyniadau; adfyfyrio dadansoddol; trefn syniadau a thystiolaeth.
	Cyffredinoliadau nas profwyd, wedi’u gwneud heb ddefnyddio unrhyw dystiolaeth gredadwy. Diffyg rhesymeg, sy’n arwain at gasgliadau na ellir eu cefnogi/coll. Diffyg unrhyw ymdrech i ddadansoddi, syntheseiddio neu werthuso.
	Peth tystiolaeth o sgiliau deallusol, dadansoddol, ond gan amlaf yn ddisgrifiadol. Syniadau/ canfyddiadau weithiau’n afresymegol ac yn gwrthddweud ei gilydd. Datganiadau cyffredinol wedi’u gwneud gyda thystiolaeth brin. Diffyg perthnasedd i gasgliadau.
	Tystiolaeth o beth meddwl rhesymegol, dadansoddol a rhai ymgeision i syntheseiddio, er bod hyn â rhai gwendidau.
Peth tystiolaeth i gefnogi canfyddiadau/ safbwyntiau, ond y dystiolaeth heb ei dehongli’n gyson.
Rhai casgliadau ac argymhellion perthnasol, lle bo’n berthnasol.
	Tystiolaeth o beth meddwl rhesymegol, dadansoddol a syntheseiddio. Yn gallu dadansoddi data a sefyllfaoedd newydd a/neu haniaethol heb arweiniad.
Ymwybyddiaeth o wahanol safbwyntiau yn dod i’r amlwg, a gallu i ddefnyddio tystiolaeth i gefnogi’r ddadl.
Casgliadau ac argymhellion dilys, lle bo’n berthnasol.
	Meddwl cadarn, rhesymegol a dadansoddol; synthesis a gwerthuso. Gallu i lunio a chynnal dadl ddarbwyllol, ac i adolygu dibynadwyedd, dilysrwydd ac arwyddocâd tystiolaeth. Gallu i gyfleu syniadau a thystiolaeth yn gywir ac yn argyhoeddiadol.
Casgliadau/ argymhellion cadarn, argyhoeddiadol.
	Gwaith hollol resymegol, wedi’i gefnogi gan dystiolaeth sydd wedi’i gwerthuso. Dadansoddi o ansawdd uchel, wedi’i ddatblygu’n annibynnol neu trwy gydweithio effeithiol.
Gallu i ymchwilio gwybodaeth groes a nodi rhesymau dros y gwrthdaro. 
Casgliadau cadarn, darbwyllol, argymhellion cyfiawnadwy.
	Gwaith eithriadol; tystiolaeth wedi’i dethol a’i gwerthuso’n ddoeth. Dadansoddi o ansawdd uchel iawn, wedi’i ddatblygu’n annibynnol neu trwy gydweithio effeithiol.
Gallu i ymchwilio gwybodaeth groes a nodi rhesymau dros y gwrthdaro. 
Casgliadau darbwyllol iawn.

	4. Cymhwysiad a Defnydd Ymarferol
Defnydd effeithiol o ddulliau, deunyddiau, offer a thechnegau priodol; maint y sgil a ddangosir wrth gymhwyso cysyniadau i amryw o brosesau a/neu gyd-destunau; llunio datrysiadau arloesol a chreadigol i ddatrys problemau. 
	Defnydd cyfyngedig, neu ddim defnydd o gwbl o ddulliau, deunyddiau, offer a/neu dechnegau.
Ychydig iawn neu ddim gwerthfawrogiad o gyd-destun y cymhwysiad. 
	Cymhwysiad elfennol o ddulliau, deunyddiau, offer a/neu dechnegau ond heb ystyriaeth na chymhwysedd. Gwerthfawrogiad gwallus o gyd-destun y cymhwysiad. 

	Ymwybyddiaeth ddigonol a chymhwysiad o ddulliau, deunyddiau, offer a/neu dechnegau sefydledig  sydd gan amlaf yn briodol.
Gwerthfawrogiad sylfaenol o gyd-destun y cymhwysiad. 

	Cymhwysiad da a phriodol o ddulliau, deunyddiau, offer a/neu dechnegau safonol.
Gwerthfawrogiad da o gyd-destun y cymhwysiad, gyda pheth defnydd o enghreifftiau, lle bo’n berthnasol.

	Cymhwysiad da iawn o ystod o ddulliau, deunyddiau, offer a/neu dechnegau.
Ystyriaeth dda iawn o gyd-destun y cymhwysiad, gyda defnydd craff o enghreifftiau, lle bo’n berthnasol.
Tystiolaeth o beth arloesi a chreadigrwydd. 
	Cymhwysiad uwch o ystod o ddulliau, deunyddiau, offer a/neu dechnegau.
Mae cyd-destun y cymhwysiad wedi’i ystyried yn dda, gyda defnydd helaeth o enghreifftiau perthnasol.
Cymhwysiad a defnydd yn mynd y tu hwnt i gonfensiynau sefydledig.  Arloesi a chreadigrwydd yn amlwg drwyddi draw.
	Lefelau eithriadol o sgiliau cymhwyso a defnyddio. Yn cymathu ac yn datblygu prosesau a thechnegau sydd ar flaen y gad.

	5. Sgiliau ar gyfer Arfer Proffesiynol 

Yn arddangos priodoleddau a ddisgwylir mewn arfer proffesiynol yn cynnwys: menter unigol a gweithio cydweithredol; defnyddio cyfryngau priodol er mwyn cyfathrebu (yn cynnwys yn ysgrifenedig ac ar lafar); eglurder ac effeithiolrwydd o ran cyflwyniad a threfn.
	Cyfrwng cyfathrebu yn amhriodol neu wedi’i gamddefnyddio.
Ychydig neu ddim tystiolaeth o ymreolaeth wrth gwblhau tasgau.
Gwaith wedi’i strwythuro’n wael a/neu yn annealladwy gan amlaf. 
	Y cyfrwng wedi’i ddylunio’n wael a/neu ddim yn addas at y gynulleidfa. 

Menter annibynnol neu gydweithredol wael.
Diffyg strwythur, trefn, a/neu gydlyniad i’r gwaith.
	Yn gallu cyfathrebu mewn fformat addas ond gyda lle i wella. 

Yn gallu gweithio fel rhan o dîm ond gan gymryd rhan gyfyngedig mewn gweithgareddau grŵp. 

Diffyg cydlyniad i’r gwaith mewn mannau a gallai’r strwythur fod yn well.
	Yn gallu cyfathrebu’n effeithiol mewn fformat addas, ond efallai bod rhai mân wallau.
Yn gallu gweithio’n effeithiol fel rhan o dîm, gyda chyfraniadau eglur at weithgareddau grŵp. 

Gwaith yn gydlynol gan amlaf, ac mae strwythur addas iddo.
	Yn gallu cyfathrebu’n dda, yn hyderus ac yn gyson mewn fformat addas.
Yn gallu gweithio’n dda iawn fel rhan o dîm, gyda chyfraniadau da iawn at weithgareddau grŵp. 

Y gwaith yn gydlynol ac yn rhugl ac mae strwythur a threfn dda iddo.
	Yn gallu cyfathrebu’n broffesiynol ac yn hyderus mewn fformat addas.
Yn gallu gweithio’n broffesiynol o fewn tîm, gan ddangos sgiliau arwain fel y bo’n briodol, gan reoli gwrthdaro a diwallu ymrwymiadau.
Y gwaith yn gydlynol, yn rhugl iawn ac wedi’i gyflwyno’n broffesiynol.
	Yn gallu cyfathrebu gyda lefel eithriadol o uchel o broffesiynoldeb. 

Yn gallu gweithio’n eithriadol o dda ac yn broffesiynol o fewn tîm, gan ddangos sgiliau arwain uwch.
Y gwaith yn eithriadol o gydlynol, yn rhugl iawn ac wedi’i gyflwyno’n broffesiynol.


	CANLLAWIAU I FYFYRWYR WRTH GWBLHAU’R TASGAU


NODER: Mae’r canllawiau a gynigir isod yn gysylltiedig â’r pum maen prawf asesu cyffredin drosodd.
Llenyddiaeth sydd wedi’i seilio ar Ymchwil 

Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i ac yn canolbwyntio ar y dasg/tasgau a osodwyd.    Dylech ddarparu tystiolaeth i ddangos eich bod wedi cael mynediad i ystod eang o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol, a gwefannau.  Dylech ystyried hygrededd eich ffynonellau; fel arfer, mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio dyfyniadau o fewn y testun ym mhrif ran eich gwaith a rhestr gyfeirnodi sydd yn nhrefn yr wyddor ar ddiwedd eich gwaith. Defnyddiwch system gyfeirnodi Harvard.  

Gwybodaeth a Dealltwriaeth o’r Pwnc 
Mae’n rhaid i’ch gwaith ddangos ehangder cynyddol eich gwybodaeth a dealltwriaeth o gysyniadau ac egwyddorion sylfaenol sy’n gysylltiedig â’r maes pwnc.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r damcaniaethau ayyb sy’n berthnasol i’r dasg/tasgau a osodwyd.  Dylech allu esbonio’r damcaniaethau, cysyniadau ayyb, yn ystyrlon i ddangos eich dealltwriaeth.  Hefyd, bydd eich marc/gradd yn amodol ar y graddau rydych chi’n arddangos eich gwybodaeth a’ch dealltwriaeth; yn ddelfrydol, dylai’r ddwy fod yn gyflawn ac yn fanwl, ac wedi’u trin a’u trafod yn gynhwysfawr.
Dadansoddiad
Mae’n rhaid i’ch gwaith gynnwys tystiolaeth o feddwl rhesymegol a dadansoddol, gwerthuso a synthesis. Er enghraifft, archwilio a thorri gwybodaeth i lawr yn rhannau, gwneud casgliadau, casglu, cymharu a chyferbynnu gwybodaeth.  Golyga hyn na ddylech ddisgrifio Beth! yn unig ond hefyd gyfiawnhau Pam? Sut? Pryd? Pwy? Ble? Dylech bob amser ddarparu cyfiawnhad o’ch dadleuon a’ch penderfyniadau.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i wneud penderfyniadau cadarn a dadleuon argyhoeddiadol trwy ddefnyddio data a chysyniadau.  Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.  Ni ddylid cyflwyno unrhyw wybodaeth newydd yn eich casgliadau/diweddglo.   Lle bo’n berthnasol, gellir cynnig datrysiadau ac argymhellion amgen.
Cymhwysiad a Defnydd Ymarferol
Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu ddamcaniaethau, yn y cyd-destun hwnnw, i asesu sefyllfaoedd presennol, efallai i lunio cynlluniau neu ddatrysiadau i ddatrys problemau, y gall rhai ohonynt fod yn arloesol ac yn greadigol.  Mae hyn yn debygol o gynnwys, er enghraifft, y defnydd o enghreifftiau ac achosion o’r byd go iawn, cymhwyso model o fewn sefydliad a/neu feincnodi un sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a damcaniaethau wrth eu cymhwyso mewn cyd-destunau penodol.
Sgiliau ar gyfer Arfer Proffesiynol 

Rhaid i’ch gwaith ddarparu tystiolaeth o’r priodoleddau a ddisgwylir mewn arfer proffesiynol.  Mae hyn yn cynnwys dangos eich menter unigol a/neu weithio cydweithredol. Mae’n rhaid i chi gyfathrebu’n effeithiol mewn fformat addas, a gall hyn fod yn ysgrifenedig a/neu ar lafar, er enghraifft traethawd, adroddiad rheolaeth, cyflwyniad. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.
Adnoddau Hanfodol:
· Adnoddau a restrir ar y rhestr o ddarlithoedd ac ar Moodle
· Y llawlyfr myfyrwyr  

